cyanic-selkie/wikianc huggingface dataset:
Andrejs Pavlovs
2009. gada sezonas sākumā no FK Ventspils iznomāts uz Baltkrievijas klubu Soļigorskas "Šahtjor". Pēc Andra Vaņina došanās uz FC Sion, atgriežoties FK Ventspils, kļuva par komandas pamatvārtsargu. Tomēr klubs drīz iegādājās baltkrievu vārtsargu Pāvelu Česnovski un bijušo Latvijas futbola izlases pamatvārtsargu Aleksandru Koliņko, tāpēc Pavlovs pārcēlās uz Kipras 2. spēcīgākās līgas klubu Pafosas "Akritas". Pēc veiksmīgas sezonas viņš pārcēlās uz Kipras augstākās līgas klubu AEP Paphos.
Karjeru noslēdza 2018. gadā, Jūrmalas Spartaks komandā.
Tadeušs Koscjuško
Andžejs Tadeušs Bonaventura Koscjuško (pl, lt, be; dzimis, miris ) bija Žečpospolitas ģenerālis, Polijas un ASV nacionālais varonis. Koscjuško sacelšanās vadītājs. Koscjuško vārdā nosaukta Austrālijas augstākā virsotne — Koscjuško kalns.
Agrīnie gadi
Dzimis Žečpospolitā, mūsdienu Baltkrievijas teritorijā Meračovščinas ciemā (be) pie Kosavas pilsētas (tagad — Brestas apgabals) senā, bet ne pārāk turīgā augstmaņu dzimtā. Mūsdienās ciems vairs neeksistē, bet 2004. gadā tajā vietā tika uzcelta Koscjuško mājas kopija. Iespējams, ka Koscjuško pirmā valoda bija baltkrievu, un viņš tika kristīts gan pareizticībā, gan katolismā. 1765. gadā karalis Staņislavs Poņatovskis Varšavā nodibināja Bruņinieku skolu (Szkoła Rycerska), faktiski valsts kara akadēmiju. Koscjuško tur iestājās tā paša gada decembrī.
1769. gadā Koscjuško tika piešķirta karaļa stipendija mācībām Parīzē. Šeit viņš kā eksterns mācījās Parīzes kara akadēmijā. Parīzē pavadītie pieci gadi būtiski ietekmēja Koscjuško vēlākos uzskatus. 1772. gadā notika Polijas Pirmā dalīšana. 1774. gadā Koscjuško atgriezās Polijā, tomēr, tā kā Polijas armija bija samazināta līdz 10 000 karavīriem, vieta armijā viņam neatradās, 1775. gadā viņš emigrēja un caur Drēzdeni ieradās Parīzē.
Cīņa ASV
Francijā viņš kā brīvprātīgais pieteicās Amerikas neatkarības karā un 1776. gada augustā ieradās ASV. Viņš tika norīkots Kontinentālās armijas inženieru daļās Pensilvānijā, dažus mēnešus vēlāk kļuva par Kontinentālās armijas galveno inženieri un vadīja Filadelfijas fortifikācijas darbus. Virdžīnijā viņš satika Tomasu Džefersonu un sadraudzējās ar to. Pēc septiņiem gadiem armijas dienestā Kongress 1783. gada 13. oktobrī Koscjuško piešķīra brigādes ģenerāļa dienesta pakāpi. Viņam tika piešķirta ASV pilsonība, īpašumi, viņš kļuva par prestižo Sinsinati biedrības un Amerikas filozofijas biedrības biedru. Tomēr 1784. gadā Koscjuško devās atpakaļ uz Poliju, bet savā testamentā novēlēja naudu, ko iegūs no savu īpašumu pārdošanas, izmantot melno vergu izpirkšanai un izglītošanai, par testamenta izpildītāju ieceldams Tomasu Džefersonu.
Cīņa Polijā
Izcēlās 1792. gada poļu-krievu karš. Koscjuško kaujās komandēja 3. kroņa divīziju. Pēc vairākām kaujas uzvarām karalis Staņislavs Poņatovskis piešķira Koscjuško ģenerālleitnanta dienesta pakāpi. Pirms vēl pavēle par dienesta pakāpes piešķiršanu nonāca Koscjuško štābā, karalis pieslējās Targovicas konfederācijai un kapitulēja krievu karaspēkam, bet Koscjuško līdz ar vairākiem citiem poļu darbiniekiem emigrēja uz Drēzdeni, bet vēlāk uz Leipcigu, kur sāka gatavot sacelšanos pret krievu karaspēku.
1792. gada 26. augustā Francijas likumdošanas sapulce piešķīra Koscjuško Francijas goda pilsoņa nosaukumu. 1793. gada 13. janvārī Prūsija un Krievija noslēdza vienošanos par Polijas Otro dalīšanu, kura 17. jūnijā tika apstiprināta Grodņas Seimā. Pēc Otrās dalīšanas Polija kļuva par nelielu valsti ar 4 miljoniem iedzīvotāju.
1794. gada 24. martā Krakovā Koscjuško deklarēja vispārēju poļu sacelšanos pret Krievijas karaspēku, kas atradās valstī, un sākas sacelšanās Koscjuško vadībā. 1794. gada 4. aprīlī Koscjuško uzvarēja Raclavices kaujā, tomēr 1794. gada 10. oktobrī Macejovices kaujā tika ievainots un saņemts gūstā. Viņš tika ieslodzīts Sanktpēterburgas Marmora pilī.
Dzīves pēdējie gadi
1796. gadā Krievijas Impērijas ķeizars Pāvils I piedeva Koscjuško un līdz ar 20 000 poļu politiskajiem ieslodzītajiem, kuri bija nometināti Sibīrijā, atbrīvoja. Koscjuško emigrēja uz ASV, tomēr pēc gada atgriezās Eiropā un apmetās Parīzes pievārtē. Piedalījās poļu politikajā dzīvē un atbalstīja Poļu leģionu izveidi. 1799. gada nogalē tikās ar Napoleonu, tomēr nespēja vienoties par sadarbību. Neatgriezās Napoleona izveidotajā Varšavas hercogistē. Pēc Napoleona krišanas, 1815. gadā tikās ar Aleksandru I, lai vienotos par Polijas likteni. Vīnē, ceļā uz Varšavu, Koscjuško uzzināja par Kongresa Polijas izveidi, kura bija paredzēta vēl mazāka par Varšavas hercogisti, tāpēc devās uz Šveici, kur apmetās Zoloturnā pie sava drauga - pilsētas mēra. 1817. gada 15. oktobrī mira pēc kritiena no zirga.
Koscjuško ķermenis tika iebalzamēts un novietots vietējās baznīcas kapenēs. 1818. gadā ķermenis tika pārvests uz Krakovu, Vāvelas katedrāli, kur atrodas Polijas karaļu kapenes. Viņa sirds līdz 1927. gadam atradās vietējā poļu muzejā, bet tagad — Varšavas karaļu pils kapellā.
No Pads, No Helmets...Just Balls
No Pads, No Helmets...Just Balls ir kanādiešu poppanka grupas Simple Plan debijas studijas albums, kas tika izdots sadarbībā ar ierakstu kompānijām Atlantic Records un Lava Records. No albuma tika izdoti četri singli. Albuma producents ir Arnolds Lenni. Albums sasniedza 35. vietu ASV topos, 29. vietu — Austrālijā un tas tika sertificēts kā "dubultais platīns" pēc RIAA sistēmas.
2004. gada NHL drafts
2004. gada NHL drafts bija jau 42. NHL drafts, kurš notika 2004. gada 26. jūnijā Reilijā. Kopā tika draftēts 291 spēlētājs deviņās kārtās.
Get Heavy
Get Heavy ir 2002. gadā izdots grupas Lordi albums.
KG
KG var būt:
Siekalas
Siekalas ir viela, kuru izdala siekalu dziedzeri cilvēka un dažādu citu dzīvnieku mutes dobumā. Tās ir caurspīdīgs, staipīgs un nedaudz putojošs šķidrums. Siekalu sastāvā ir apmēram 99,5% ūdens un to galvenais uzdevums ir piedalīties ogļhidrātu gremošanā, uzturēt pastāvīgu pH līmeni, mitrināt mutes dobumu, kā arī aizsargāt zobus no bojāšanās. Katru dienu cilvēka mutē tiek saražots apmēram litrs šā sekrēta. Cilvēka dzīves laikā tiek saražots apmēram 30 000 litru, kas ir līdzvērtīgs tilpums apmēram 40 parastu vannu tilpumam.
Lubrikants
Siekalas pārklāj mutes gļotādu, mehāniski aizsargājot to ēšanas, rīšanas un runāšanas laikā. To nodrošina mucīns. Cilvēkiem ar nelielu siekalu izdalīšanos (kserostomija), raksturīgs mutes sāpīgums un ļoti bieži pārtika (īpaši sausā barība) pielīp mutes iekšpusē.
Gremošana
Siekalas satur enzīmu amilāzi, kas spēj sašķelt cieti vienkāršākos cukuros, piemēram, maltozē un dekstrīnā, kas tālāk šķeļas tievajās zarnās. Tikai aptuveni 30% cietes hidrolīzes notiek mutes dobumā. Siekalu dziedzeri izdala siekalu lipāzi, lai sāktu tauku gremošanu. Siekalu lipāzei ir liela loma tauku šķelšanā jaundzimušajiem, jo to aizkuņģa dziedzerim vēl nepieciešams laiks, lai attīstītos.
Pretmikrobu funkcija
Siekalās ir imūnglobulīni (piemēram, IgA) un nespecifiskas pretmikrobu vielas (lizozīms, mieloperoksidāze, laktoferīns). Siekalas novērš ascendējošas infekcijas no siekalu dziedzeriem (piemēram, parotītu), un pasargā no zobu aplikuma veidošanās. Ja nestrādā baktericīdie faktori, tad sāk veidoties emalju demineralizējošas skābes un baktērijas var izraisīt arī strutojošus iekaisumus.
Hormonālā funkcija
Dažu dzīvnieku siekalās ir nervu augšanas faktors (NGF — Nerve Growth Factor), tas paātrina gļotādas sadzīšanu. Cilvēka siekalās tas nav atrasts. Siekalām, domājams, ir arī nozīme garšas kārpiņu attīstībā.
Garša
Siekalas ir ļoti svarīga garšas sajūtas veidošanai. Tas ir nesējs, kurā ķīmiskās vielas tiek aiznestas līdz garšas receptora šūnām. Cilvēki ar nelielu siekalu daudzumu bieži sūdzas par garšas sajūtas traucējumiem.
The Monsterican Dream
The Monsterican Dream ir 2004. gadā izdots grupas Lordi albums.
.mk
.mk ir augšējā līmeņa domēns (ccTLD), kura paredzētais pielietojums ir saistīts ar Ziemeļmaķedoniju. Domēns izveidots 1993. gadā. Domēna sponsors ir Ministry of Foreign Relations, bet domēnu reģistrēšanu nodrošina MARNet. Reģistrācija parasti notiek zem otrā līmeņa domēniem. Kopš 2008. gada var reģistrēties arī uzreiz zem .mk. Trešajā līmenī var reģistrēties zem šādiem otrā līmeņa domēniem: .com.mk, .org.mk, .net.mk, .edu.mk, .gov.mk, .inf.mk, .name.mk, .pro.mk.
Ārējās saites
Toppdomän
The Arockalypse
The Arockalypse ir 2006. gadā izdots grupas Lordi albums.
Tulona
Tulona (fr) ir pilsēta Francijas dienvidos, osta Vidusjūras krastā. Viena no trijām lielākajām Francijas kara flotes bāzēm kontinentālajā Francijā (pārējās divas ir Bresta un Šerbūra).
Pilsēta kļuva par kara flotes bāzi 15. gadsimta beigās, Francijas karaļa Šarla VIII laikā. No 1543. līdz 1544. gadam Tulona bija osmaņu admirāļa Heiretdina Barbarosas galvenā bāze. 1793. gadā, Franču revolūcijas laikā, Tulonas aplenkuma laikā pirmo atzinību guva jaunais artilērijas kapteinis Napoleons Bonaparts. 1942. gada 27. novembrī Višī Francijas varas iestādes Tulonas ostas akvatorijā iznīcināja Francijas kara floti, lai tā nenonāktu Vācijas karaspēka rokās. Pilsēta ievērojami cietusi 2. pasaules kara laikā.
Cilvēki
Tulonā dzimuši:
Still Not Getting Any...
Still Not Getting Any... ir kanādiešu poppanka grupas Simple Plan otrais studijas albums, kas tika izdots sadarbībā ar ierakstu kompāniju Lava Records. No albuma tika izdoti četri singli. Albuma producents ir Bobs Roks.
Lady Gaga
Stefānija Džoanna Andželīna Džermanota (en; dzimusi Ņujorkā, ASV), plašāk pazīstama kā Lady Gaga (sākumā Lady GaGa), ir amerikāņu dziedātāja, dziesmu autore, mūziķe un aktrise. Viņa studējusi mākslu, mūziku un tēlotājmākslu Ņujorkas Universitātē. Vēlāk studijas pameta un uzsāka mūziķes karjeru. Viņa ir pazīstama ar saviem darbiem elektroniskās mūzikas žanrā.
2008. gada 19. augustā Lady Gaga laida klajā savu pirmo studijas albumu The Fame. No šī albuma tika izdoti pieci singli "Just Dance", "Poker Face", "Eh, Eh (Nothing Else I Can Say)", "LoveGame" un "Paparazzi". Visveiksmīgākais singls bija "Poker Face", kurš pirmo vietu sasniedza vairāk kā 17 valstīs un pavadīja Billboard Hot 100 trijniekā četrdesmit nedēļas. 2009. gada 18. novembrī mūziķe izdeva albumu The Fame Monster, no kura tika izdoti trīs singli "Telephone", "Alejandro" un "Bad Romance". Bad Romance kļuva par vienu no vispārdotākajiem singliem, pārdodot 12 miljonus kopiju pasaulē. 2009. gadā "Bad Romance" bija skatītākais videoklips pasaulē. 2011. gada 23. maijā Gaga izdeva savu trešo albumu Born This Way, kurš nokļuva pirmajās vietās vairāk nekā 20 valstīs. Born This Way kļuva par visātrāk pārdotāko albumu, pārdodot 1 miljonu kopiju tā pirmajā izdošanas nedēļā. No Born This Way tika izdoti singli "Born This Way", "Judas", "Yoü and I", "The Edge of Glory" un "Marry the Night". 2013. gada 6. novembrī Lady Gaga izdeva savu ceturto studijas albumu Artpop (stilizēts kā ARTPOP). No tā tika izdoti pieci singli "Applause", "Do What U Want", "G.U.Y.", "Dope" un "Venus", kas tika izdoti tikai ASV. 2014. gada 19. septembrī Gaga kopā ar leģendāro Toniju Benetu izdeva džeza kaveralbumu Cheek to Cheek. Tas nokļuva pirmajās vietās dažādās valstīs.
Lady Gaga ir pazīstama ar savu daudzveidīgo ieguldījumu mūzikas industrijā, ar savu ģērbšanās stilu, provokatīvajiem šoviem un mūzikas videoklipiem. Viņa ir viens no vispelnošākajiem mūziķiem šajā gadsimtā. Viņa ieguvusi deviņas Grammy balvas, trīspadsmit MTV Video Music Awards, kā arī trīspadsmit Ginesa Pasaules rekordus. Ārpus mūzikas Lady Gaga ir filmējusies dažādās filmās, piedalās labdarības projektos un ir cilvēktiesību aktīviste.
2016. gadā par lomu televīzijas seriāla "Amerikāņu šausmu stāsts" piektajā sezonā American Horror Story: Hotel (2015—2016) ieguvusi Zelta globusa balvu. 2018. gadā tēlojusi galveno lomu filmā "Zvaigzne ir dzimusi". Par šo lomu tika nominēta Amerikas Kinoakadēmijas balvai kā labākā aktrise galvenajā lomā, kā arī BAFTA kino balvai, Ekrāna aktieru ģildes balvai un Zelta globusa balvai. Par šai filmai sacerēto dziesmu Shallow Lady Gaga (kopā ar vēl trim dziesmas autoriem) saņēma Amerikas Kinoakadēmijas balvu "Labākā dziesma", kā arī Zelta globusa balvu par labāko oriģināldziesmu un Grammy balvu par labāko dziesmu vizuālajam medijam. Par dziesmas Shallow izpildījumu šajā filmā kopā ar Bredliju Kūperu saņēma Grammy balvu – kategorijā "Labākais popa dueta vai grupas izpildījums". Par oriģinālmūziku filmai "Zvaigzne ir dzimusi" Lady Gaga saņēma BAFTA kino balvu (kopā ar Bredliju Kūperu un Lukasu Nelsonu). 2021. gadā attēlojusi Patrīcijas Redžani lomu filmā "Guči nams", par ko tika nominēta kā galvenās lomas tēlotāja BAFTA kino balvai, Ekrāna aktieru ģildes balvai un Zelta globusa balvai.
1986—2004: Agrīnā dzīve
Lady Gaga ir dzimusi Ņujorkā, Ņujorkas štatā, uzņēmēju Sintijas un Džosefa Džermanotu ģimenē. Viņai ir piecus gadus jaunāka māsa Natalija. Lielāko daļu savas dzīves pavadījusi Manhatanā. Gaga ir itāļu izcelsmes. Vienpadsmit gadu vecumā viņa sāka apmeklēt privātu katoļu skolu, kas bija domāta tikai meitenēm. Mūziķe atzīst, ka skolas laikā tikusi pazemota un apcelta. "Es neiederējos un jutos kā dīvaine. Par mani smējās dēļ mana lielā deguna un liekā svara dēļ. Arī mana personība bija pārāk provokatīva." atzīst dziedātāja. "Esmu cīnījusies ar anoreksiju un bulīmiju visu savu dzīvi, tāpat kā ar depresiju" kādā intervijā stāsta Lady Gaga.
Klavieres viņa iemācījās spēlēt pēc dzirdes jau četru gadu vecumā, bet 13 gados jau sarakstīja savu pirmo balādi un izpildīja to uz skatuves 14 gadu vecumā. Gaga sāka uzstāties dažādos mazos klubos ar savām kompozīcijām. Septiņpadsmit gadu vecumā Lady Gaga kļuva par vienu no 20 cilvēkiem, kas pirmslaicīgi tika uzņemti Ņujorkas Universitātē, taču studijas pameta. Viņa vēlējās sākt savu mūziķes karjeru un izvācās no vecāku mājām. Atrodoties vienā sabiedrībā ar muzikāliem cilvēkiem, Lady Gaga radās ideja radīt kaut ko svaigu un provokatīvu mūzikā, nekā pārējie, kas spēlēja rokenrolu — pievērsties popmūzikai.
2005—07: Karjeras sākumi
Lady Gaga sāka bieži apmeklēt Ņujorkas Lower East Side centra bārus kā The Bitter End, Mercury Lounge un uzstāties tajos ar savu grupu Stefani Germanotta Band (SGBand). Grupā bija viņas draugi no Ņujorkas. SGBand izveidojās neliels fanu pulks un tas piesaistīja mūzikas producentu Džoe Vulpisu. Gaga ar grupu sāka darbu pie pirmajiem ierakstiem studijā. 2005. gadā tika izdots EP ieraksts Red and Blue. SGBand kļuva diezgan pazīstama un sāka uzstāties ar nelieliem koncertiem par maksu.
2006. gada martā Gaga iepazinās ar producentu Robu Fusārī. SGBand saniedza karjeras augstāko punktu un beidza savu pastāvēšanu. Gaga uzsāka solo karjeru kopā ar Fusārī. Lady Gaga skatuves pseidonīmu izdomāja Fusārī, salīdzinot viņas vokālo stilu ar Fredija Merkūrija stilu un paņēma vārdu "Gaga" no Queen dziesmas "Radio Ga-Ga". Vārds "Lady" tika pievienots vēlāk, kad Fusārī rakstot īsziņu Gagai, auto korektors vārda "Radio Gaga" vietā uzrakstija "Lady Gaga". Tā paša gada septembrī Gaga parakstīja ierakstu līgumu ar kompāniju Def Jam. Albumam bija jābūt gatavam deviņu mēnešu laikā, taču Def Jam lauza līgumu ar Gagu jau pēc trim mēnešiem. Pēc šiem notikumiem 2011. gadā tapa dziesma Marry the Night. Viņa atgriezās pie vecākiem decembrī. 2007. gadā Gaga kļuva vēl eksperimentālāka: sāka aizrauties ar naktsdzīvi un go-go dejām, uzstāties tikai bikini un sāka lietot narkotikas. Viņas vecāki bija nobažījušies par meitas nepiedienīgo uzvedību un narkotiku lietošanu. Viņas tēvs pārtrauca kontaktu ar meitu uz vairākiem mēnešiem.
Šajā laikā Gaga iepazinās ar mūziķi un dejotāju Lady Starlight. Viņas kļuva ļoti tuvas un sāka uzstāties kopā tādos klubos kā Rockwood Music Hall. 2007. gada augustā Gaga un Starlight tika uzaicinātas uzstāties Lollapalooza Mūzikas Festivālā. Pa šo laiku Robs Fusārī turpināja strādāt pie dziesmām, ko bija ierakstijis ar Gagu. Fusārī tās nosūtīja savam paziņam producentam un ierakstu kompānijas vadītājam Vincentam Herbertam. Herberts drīzumā sazinājās ar Gagu un noslēdza līgumu ar Streamline un Interscope. Gaga tika norīkota rakstīt dziesmas tādām slavenībām kā Britnija Spīrsa, Fergie, The Pussycat Dolls u.c.
Gada beigās viņa iepazinās ar producentu RedOne un abi saprata, ka spēj labi strādāt kopā. RedOne ir producējis lielāko daļu Gagas dziesmu.
2008—10: The Fame un The Fame Monster
2008. gadā dziedātāja pārcēlās uz dzīvi Losandželosā, Kalifornijā, lai vieglāk varētu strādāt ar savu ierakstu kompāniju un izdot savu debijas albumu The Fame. Gaga izveidoja savu radošo komandu Haus of Gaga, kas izstrādā idejas skatuves izkārtojumiem, tērpiem, strādā pie idejām par dzīvajiem priekšnesumiem un mūzikas videoklipiem. The Fame debitēja kādā ASV radio stacijā tā paša gada 19. augustā. Lai reklamētu jauno albumu, Lady Gaga devās nelielā tūrē pa Eiropu un Amerikas lielākajiem klubiem. 8. aprīlī tika izdots pirmais singls "Just Dance", kas sāka iekarot topus tikai 2009. gada janvārī. "Just Dance" tika nominēta Grammy balvai kā Labākais Deju mūzikas Ieraksts un kļuva par vienu no vislabāk pārdotākajiem singliem pasaulē. Vēlāk izdotais superhits "Poker Face" atnesa internacionālu slavu. Dziesma Gagai atnesa viņas pirmo Grammy balvu kā Labākais Deju mūzikas ieraksts. Kritiķi The Fame aprakstīja kā "izteiktas alkas pēc slavas, uzdzīves un smalka dzīvesveida" un "perfektu žanru apvienojumu". Pēc tā Lady Gaga devās īstā tūrē ar nosaukumu The Fame Ball Tour no 2009. gada martam līdz tā paša gada septembrim. Pa to laiku, kamēr Gaga bija tūrē, viņa sāka rakstīt The Fame Monster, EP ar astoņām dziesmām, kur katra dziesma risina stāstus par slavas tumšo pusi no personiskās pieredzes, kuru Gaga izpauda caur sevis radīto "Monstra motaforu". Tika izdots singls "Bad Romance", kas ir viens no vispopulārākajiem Lady Gagas skaņdarbiem. Popularitātei augt palīdzēja ne tikai mūzika, bet arī Gagai raksturīgais ekstravagantais un šokējošais ģērbšanās stils, kas atspoguļojās visā, ko viņa dara. The Fame Monster guva lielus panākumus, uzvarot dažādos balvu pasniegšanas šovos un iekarojot topu virsotnes. Tas palīdzēja doties The Monster Ball Tour, kurā ietilpa 203 šovi visā pasaulē.
2011—12: Born This Way
Ar Born This Way Lady Gaga turpināja kāpt pa karjeras kāpnēm. Albums tika iedvesmots no faniem. "Tas ir kaut kas dziļāks un personiskāks", tā Gaga salīdzināja jauno albumu ar iepriekšējiem. "Albums ir par sevis pieņemšanu un mīlēšanu, arī par citu cilvēku pieņemšanu, neatkarīgi no rases, seksuālās orientācijas vai izskata", Gaga stāsta. Šajā laikā viņa iestājās par cilvēku tiesībām un viendzimumu laulībām, apmeklēja dažādus labdarības pasākumus. 2012. gada aprīlī viņa devās tūrē The Born This Way Ball Tour, kurā 23. augustā viesojās arī Latvijā, Mežaparka Lielajā estrādē. Maijā Gaga piedalījās Simpsonu 23. sezonas sērijā Lisa Goes Gaga. Augustā nāca klajā dziedātājas pirmās smaržas Lady Gaga Fame. 2013. gada 11. februārī notika pēdējais Born This Way Ball šovs, pēc kura pēdējie 20 šovi tika atcelti gūžas operācijas un veseļošanās perioda dēļ. Tūre iekasēja 183,9 milionus ASV dolāru.
2013—14: Artpop un Cheek to Cheek
Tāpat kā The Fame Monster, Artpop tika rakstīts The Born This Way Ball Tour laikā. Artpop dziedātāja vēlējās kā svētkus gan sev, gan saviem faniem. Pirms Artpop izdošanas dziedātāja cīnijās ar depresiju un narkotiku lietošanu. Tomēr Artpop nesasniedza tādus panākumus kā iepriekšējie albumi. Pēc otrā singla "Do What U Want" izdošanas sākās nesaskaņas ar Gagas menedžeri Troju Kārteru un viņš lauza līgumu, aizgāja arī daži cilvēki no radošās grupas. Tādēļ netika izdots "Do What U Want" videoklips. Pēc dažiem mēnešiem tika izdots pēdējais singls "G.U.Y.", kura videoklipa izmaksas Lady Gaga atmaksāja no saviem personiskajiem līdzekļiem, saistībā ar nesaskaņām ar ierakstu kompāniju. Tomēr singls neguva panākumus. Gaga devās īsā tūrē artRAVE: The ARTPOP Ball Tour. 2014. gada septembrī mūziķe laida klajā savas otrās smaržas Eau De Gaga.
2014. gada beigās mūziķe paziņoja, ka ir ierakstījusi džeza albumu ar leģendāro džezmeni Toniju Benetu un ka tas tiks izdots septembrī. Gaga uzskatīja, ka šādā veidā spēs piesaistīt jaunākās paaudzes interesi par klasiskāku mūziku. Cheek to Cheek guva necerēti labus panākumus un nokļuva Billboard Top 200 pirmajā vietā. Lai atbalstītu jauno albumu, Gaga un Benets devās 36 koncertu tūrē ar nosaukumu Cheek to Cheek Tour.
2015—pašlaik
2015. gada februārī Cheek to Cheek saņēma Grammy balvu kā "Labākais tradicionāla popa albums". Valentīna dienā dziedātāja savā Instagram profilā paziņoja, ka viņas ilggadējas partneris aktieris Teilors Kinnijs ir viņu bildinājis. Gaga guva ļoti lielu apbrīnu un novērtējumu par uzstāšanos Amerikas Kinoakadēmijas balvas pasniegšanas ceremonijā. Dziedātāja izpildīja popūriju no slavenās filmas "Mūzikas skaņas". Māksliniece izpildīja Džona Lenona klasiku Imagine 2015. gada Eiropas spēļu atklāšanas ceremonijā Baku, Azerbaidžānā. Gaga saņēma Contemporary Icon Award no Rakstnieku slavas zāles un arī tika nosaukta par Billboard "Gada sievieti".
Octobrī tika paziņots, ka Gaga piedalīsies "Amerikāņu šausmu stāsta" 6. sezonā, un par to 2016. gadā saņēma savu pirmo Zelta globusa balvu kā labākā minisēriju vai televīzijas programmu aktrise.
'''2016. gada 9. septembrī' tiek izlaists singls "Perfect Illusion''" 5. studijas albumam "Joanne". 20. septembrī ir prezentēts arī jauns videoklips singlam "Perfect Illusion".
'''2016. gada 21. oktobrī''' tiek laists klajā 5. studijas albums "Joanne", kas 2 nedēļas noturas līderpozīcijā visas pasaules albumu čartā.
Filmogrāfija
Lady Gaga filmējusies arī trīs video albumos un vairāk nekā 30 dziesmu vidfeoklipos.
Oto Kārkliņš
Oto Kārkliņš (, 1884–1939/1942) bija latviešu marksists un revolucionārs. Vidzemes Zemes padomes valdes priekšsēdis (1917), Latvijas strādnieku, kareivju un bezzemnieku deputātu padomes izpildkomitejas (Iskolata) pirmais priekšēdis (1917), LSPR Komisāru padomes priekšsēdētāja biedrs (1919).
Dzīvesgājums
Dzimis 1884. gada 21. aprīlī Durbes pagastā dārznieka ģimenē. Kopš 1902. gada darbojās Liepājas sociāldemokrātu pulciņos, bija to vadītājs (partijas iesauka "Dārznieks"), 1904. gada jūnijā piedalījās Latviešu sociāldemokrātiskās strādnieku partijas (LSDSP) dibināšanā. 1905. gada revolūcijas laikā darbojās LSDSP Rīgas komitejā ar segvārdu "Blūms", pēc revolūcijas sakāves dzīvoja ar uzvārdu "Zaķītis", 1908. gadā viņu apcietināja un piesprieda 8 gadu ieslodzījumu katorgā, Smoļenskā, pēc tam izsūtījumā Irkutskas guberņas Znamenkā.
Pēc LSPR sakāves piedalījās Krievijas pilsoņu kara cīņās, 1920. gadā bija Turkestānas frontes Revolucionārās padomes loceklis. Vēlāk darbojās Harkivā, Omskā, Maskavā, Tbilisi. 1932. gadā kļuva par Krimas APSR Tautas komisāru padomes priekšsēdētāja vietnieku. Lielā terora laikā viņu atcēla no amata un norīkoja strādāt sovhozā. 1938. gada 4. janvārī Krimas NKVD Oto Kārkliņu apcietināja un apsūdzēja dalībā labēji trockistiskā organizācijā. Pēc ilgstošām pratināšanām 1939. gada 17. oktobrī viņam piesprieda 10 gadu ieslodzījumu Gulaga nometnē. Pēc oficiālās versijas miris ieslodzījumā 1942. gada 12. septembrī.
Mols
Mols ir SI vielas daudzuma mērvienība. 1 molā vielas ir 6,022×1023 (Avogadro skaitlis) molekulu vai citu elementārobjektu. Mols ir tāda paša veida mērvienība kā, piemēram, ducis, tāpēc molos principā var mērīt arī makroskopiskus objektus, tikai tādā gadījumā viens mols būs ļoti liels daudzums.
Vēsturiski viens mols bija definēts kā vielas daudzums, kas satur tikpat daļiņu (atomu, molekulu, jonu, elektronu), cik atomu ir 12 gramos tīra oglekļa izotopa (12C), kura relatīvā atommasa ir 12.
Mola jēdzienu ķīmijā ap 1900. gadu ieviesa Vilhelms Ostvalds. 1971. gadā tā kļuva par septīto SI pamatvienību.
24. Ģenerālajā mēru un svaru konferencē 2011. gadā tika pieņemta rezolūcija, kur tika ierosināta arī mola definīcijas maiņa. Jaunā definīcija pamatojās uz Avogadro skaitļa vērtību, kas tiek pieņemta par pilnīgi precīzu. Līdz ar to mols tika definēts kā pilnīgi neatkarīga mērvienība, nevis piesaistīts masas mērvienībai. 2018. gadā IUPAC nolēma atbalstīt jauno definīciju. 2018. gada novembrī 26. Ģenerālajā mēru un svaru konferencē notika balsošana par dažu SI mērvienību, tai skaitā mola, pārdefinēšanu. Mols tika definēts kā vielas daudzums, kurā ir precīzi 6,02214076 elementārobjektu. Jaunā definīcija stājās spēkā no 2019. gada 20. maija.
.mr
.mr ir augšējā līmeņa domēns (ccTLD), kura paredzētais pielietojums ir saistīts ar Mauritāniju. Domēns izveidots 1996. gadā. Domēna sponsors ir University of Nouakchott, bet domēnu reģistrēšanu nodrošina NIC-Mauritanie. Lai reģistrētos zem šī domēna, ir nepieciešama kontaktadrese Mauritānijā. Reģistrācija ir iespējama tieši zem otrā līmeņa vai ar valdību saistītā tīmekļa vietnēm zem .gov.mr.
Ārējās saites
Toppdomän
Asūnīca
Asūnīca (ltg, be ), arī Asūne, ir Sarjas labā krasta pieteka Latvijā un Baltkrievijā. Posmā no Pīzāniem līdz Akticai tā ir Latvijas un Baltkrievijas robežupe. Latvijā šķerso Dagdas, Asūnes, Robežnieku un Ķepovas pagastus. Iztek no Dagdas ezera Ustjes līča. Posmā no Dagdas ezera līdz Lielajam Asūnes ezeram upi sauc arī Dagda. Lielākā apdzīvotā vieta krastā ir Asūne. Lielākās pietekas: Ormjanka, Akmineica, Aktica, Pupaļņa, Borisovkas upe. Ietek Sarjā Baltkrievijas teritorijā.
Āzijas vēsture
Piekrastē, Mezopotāmijas (Divupes), Indas un Jang-tze auglīgajās ielejās, arī vispirms veidojās civilizācijas.
Sverdrupa kalni
Sverdrupa kalni (no) ir kalnu masīvs Karalienes Modas Zemē Antarktīdā. Izvietoti starp Jūtulstreumena glečeri rietumos un Jelsvika kalniem austrumos. Atrodas ap 230 km uz dienvidiem no okeāna piekrastes (Princeses Martas krasts), kuru klāj Fimbulisena šelfa ledājs. Sastāv no ap 100 km garas ziemeļaustrumu-dienvidrietumu virzienā izstieptas grēdas masīva austrumdaļā (Paulsena kalni, Barklaja kalni un Hermana kalni) un ap 40 km attālas nunataku grupas (Gbureka smailes) masīva ziemeļrietumos. Augstākā virsotne ir Krīgera kalns (2665 m) masīva dienvidaustrumos.
Apvidus pirmo aerofotografēšanu veica Vācijas antarktiskā ekspedīcija (1938-1939) un piešķīra nosaukumus atsevišķajām kalnu krēdām. Detālu izpēti un kartēšanu veica norvēģu-britu-zviedru (1949-1952) antarktiskā ekspedīcija un vēlākās norvēģu ekspedīcijas, kas masīvu apvienoja un nosauca par godu Norvēģijas Polārā institūta pirmajam vadītājam un NBSAE Norvēģijas komitejas vadītājam Harallam Sverdrupam (Harald Ulrik Sverdrup).
HK 21e
Raksturojums
HK 21 tika izstrādāts piecdesmito gadu beigās, bet to izlaida 1961. gadā. Vēlāk, 1971. gadā tika izlaisti uzlabotie modeļi HK 21A1 un HK 23A1. 80 gadu sākumā ražošana pārorientējās uz HK 21e un HK 23e.
Šī ložmetēja maunīcijas padeve notiek ar sadalītu posmu patronlenti. Ar speciālu adapteru ierocī var izmantot arī HK G3 magazīnas. Tam ir viena no vienkāršākajām stobra caurules nomaiņām, kas jebkad izstrādātas. Ložmetēju var lietot no divkāja, trijkāja, kā arī vienkārši atbalstot pret plecu. Mēlīšu mehānisms var tikt uzstādīts šaušanai vienas lodes, kontrolētu 3 ložu un pilnīgi automātiskā režīmā. HK 21e ložu šaušanas attālums ir 1200 m, šis attālums var mainīties atkarībā no šāviņa novirzes vēja ietekmē. HK 21e izmanto bruņotie spēki Meksikā, Portugālē, Taizemē, Peru, Somijā, Ekvadorā un citās valstīs. Tas tiek izmantots arī Zemessardzes kājnieku brigāžu un Zemessardzes studentu bataljona apmācībām Latvijā.
Ārējās Saites
HK 21e Gallery
Mateuss
Mateuss var būt:
Korejas trīs karaļvalstis
Korejas trīs karaļvalstis ir Kogurjo, Pekče un Silla, kas starp 1. gs. p.m.ē un 7. gs m.ē valdīja Korejas pussalā. Šajā periodā Korejā eksistēja arī citas karaļvalstis, taču tās nebija tik nozīmīgas.
Šis periods Korejas vēsturē sākās 57. gadā p.m.ē, kad Saro karaļvalsts (vēlāk Silla) pussalas dienvidaustrumos ieguva autonomiju no Haņu dinastijas Ķīnas. Ziemeļos, līdz pat Jalu upei dienvidos, 37. gadā p.m.ē. no Ķīnas neatkarību ieguva Gogurjeo. 18. gadā p.m.ē. divi Gogurjeo prinči pameta Gogurjeo un pussalas dienvidrietumos nodibināja Bekdže.
1497. gads
1497. gads bija parastais gads, kas pēc Jūlija kalendāra sākās svētdienā.
Jūlijs Daniševskis
Jūlijs Kārlis Daniševskis (1884–1938), segvārds Hermanis, bija latviešu marksists, publicists un profesionāls revolucionārs. Latvijas Sociāldemokrātijas Centrālkomitejas Krievijas biroja loceklis un KSFPR Revolucionārās kara padomes loceklis (1918), LSPR Komisāru padomes priekšsēdētāja biedrs (1919).
Dzīvesgājums
Dzimis 1884. gada 15. maijā Dobeles apriņķī zemnieku ģimenē. 1900. gada iestājās Latvijas Socialdemokrātiskajā Strādnieku partijā (LSDSP), bija partijas Jelgavas organizācijas komitejas loceklis (1903), 1905. gada revolūcijas laikā LSDSP Rīgas Federatīvās komitejas loceklis, pēc tam pagrīdnieks Pēterburgā, Aizkaukāzā, Maskavā, Varšavā, Liepājā. Līdztekus mācījās Maskavas komercinstitūtā (1910-1912). Daniševskis aktīvi darbojās LSD legālajā presē, bija sociāldemokrātu dienas avīzes «Laika Balss» un tās turpinājumu faktiskais redaktors, līdz 1914. gadam daudz rakstīja par Latvijas arod- un apdrošināšanas kustību problēmām. 1914. gadā viņu apcietināta un izsūtīja uz Narimu Tomskas apgabalā Sibīrijā.
Pēc Februāra revolūcijas ievēlēts par Maskavas Strādnieku deputātu padomes locekli, pēc tam par LSD Rīgas padomes locekli, laikraksta " Cīņa" redaktors (1917). Pēc Oktobra revolūcijas Iskolata loceklis. Kad vācieši 1917. gada septembrī ieņēma Rīgu, Daniševskis centās panākt legālu Rīgas padomes un LSD darbības turpināšanu, kad tas neizdevās, pārgāja nelegālā stāvoklī. 1918. gada jūnijā viņš devās uz Maskavu, kur piedalījās kreiso eseru dumpja apspiešanā, kļuva par KSFPR Revolucionārās Austrumu frontes kara padomes locekli. 1919. gadā atgriezās Latvijā, kur bija LSPR Komisāru padomes priekšsēdētāja biedrs (1919).
Pēc tam Sarkanās Armijas Galvenā štāba komisārs, KSFPR Revolucionārā kara tribunāla priekšsēdētājs (1920). Poļu-padomju kara (1919-1921) laikā no 1920. gada 17. augusta līdz 2. septembrim Minskā vadīja Padomju Krievijas delegāciju nesekmīgajās pamiera sarunās ar Poliju, pieprasot tai izformēt savu armiju un atteikties no tās austrumu teritorijām. Pēc 1921. gada strādāja saimnieciskā darbā, rakstīja apcerējumus par latviešu strēlniekiem Krievijas Pilsoņu karā.
1937. gada 16. jūlijā, Lielā terora laikā, kad notika "nacionālā operācija" pret latviešiem, Daniševski apcietināja, apsūdzēja par dalību «latviešu fašistiski-teroristiskā spiegu organizācijā» un pēc ilgstošām pratināšanām nošāva 1938. gada 8. janvārī NKVD palīgsaimniecībā "Komunarka" pie Maskavas.
Brīvības bulvāris (Rīga)
Brīvības bulvāris ir Rīgas Centra bulvāris, kas ved no Raiņa bulvāra krustojuma ar Brīvības laukumu Brīvības pieminekļa pakājē līdz Elizabetes ielai un turpinās kā Brīvības iela.
Vēsture
Tagadējais bulvāris sākotnēji bija senā Vidzemes tirdzniecības ceļa sākums, kas 13. līdz 16. gadsimtā beidzās pie Smilšu ielas Vecrīgā. 17. gadsimta beigās izbūvējot jaunos Rīgas nocietinājumus — zemes vaļņus, galvenos pilsētas vārtus pārvietoja Kaļķu ielas galā (pie tagadējā Zigfrīda Annas Meierovica bulvāra). 1754. gada plānā tas bija daļa no Lielās Smilšu ielas, ko sauca arī par Lielo Smilšu ceļu, kas sākās no pilsētas nocietinājumiem un sniedzās līdz Lielajai Kalēju ielai (tagad Ģertrūdes iela) un beidzās pie Raunas vārtiem. Pēc 1815. gada, kad pārplānoja 1812. gadā nodedzināto priekšpilsētu, paplašināja Esplanādi līdz Elizabetes ielai. Pēc 1870. gada Lielās Aleksandra ielas posmu no Pilsētas kanāla līdz Elizabetes ielai nosauca par Aleksandra bulvāri. 1923. gadā to pārdēvēja par Brīvības bulvāri,  1950. gadā Svērtuves un Kaļķu ielu, Brīvības bulvāri, Brīvības ielu un Brīvības gatvi apvienoja vienā maģistrālē un nosauca par Ļeņina ielu.
Pēc Latvijas neatkarības atgūšanas atjaunoja Brīvības bulvāra nosaukumu, to atdalot no Kaļķu ielas un Brīvības ielas, bet saglabājot vienoto numerāciju, kas sākas ar 19. un 30. numuriem nepāra un pāra pusēs.
Juris Pavītols
Juris Pavītols (dzimis 1949. gada 23. aprīlī Dobelē) ir latviešu mūziķis, komponists, politiķis, lektors un mūzikas skolotājs. Bijis zemessargs un Latvijas Tautas frontes dalībnieks. Pazīstams kā rokgrupas "Līvi" dibinātājs.
Biogrāfija
Beidzis Latvijas Konservatoriju (tagad Mūzikas akadēmija), iegūstot divas specialitātes: orķestra vadītājs un kultūras nama vadītājs. Darbojies arī apdrošināšanas jomā, dibinājis kooperatīvu un ierakstu studiju "Liepatons", kas darbojas joprojām.
Mūziķa karjeru sācis Liepājā 1966. gadā, kad nodibināja grupu "Jolanta". 1972. gadā mūziķis kopā ar topošo grupas "Līvi" sastāvu koncertēja kā grupa Jura Pavītola vadībā. 1973. gadā republikas skatē Jura Pavītola ansamblis ierindojās 3. vietā aiz ansambļa "Menuets" un Aleksandra Kublinska ansambļa "Baltijas balsis". 1974. gada pavasarī Liepājas pilsētas skatē Jura Pavītola ansamblis ieguva 1. vietu. Tajā pašā gadā ansamblis tika pārdēvēts par "Līvi". Aktīvu un regulāru darbību "Līvi" sāka 1976. gadā. J. Pavītola nacionālā stāja un patriotiskie dziesmu teksti vairākkārt izsauca Padomju Latvijas kultūras sistēmas vadītāju kritiku un aizliegumus. 1982. gadā J. Pavītols pameta grupu nesaskaņu dēļ ar Ēriku Ķiģeli.
1983. gadā J. Pavītols uz Valmieras kultūras nama ansambļa "Kvelde" bāzes izveidoja jaunu grupu, kas ar nosaukumu "Saime" darbojās Valmieras rajona kolhozā "Matīši". Pirmos gadus ansamblis piedzīvoja panākumus, taču ap 1987. gadu, neskatoties uz dziesmas "Princesīte" augsto 5. vietu "Mikrofona"aptaujā, klausītāju interese samazinājās. 1988. gadā pēc grupas darbības beigām J. Pavītols atgriezās Liepājā, kur dzīvo un strādā vēl joprojām. 1990. gadā J. Pavītola grupas dziesma "Augšāmcelšanās" ieņēma "Mikrofona" rokaptaujas 24. vietu.
1997. gadā izdots J. Pavītola dziesmu albums "Pēdas", kas ierakstīts ar grupas "Līvi" sākotnējo sastāvu. 2014. gadā izdota J. Pavītola dziesmu izlase jaunās versijās "Pareizi-nepareizās dziesmas", kuras ierakstā piedalījušies dažādi mūziķi.
2022. gada aprīlī par godu "Līvu" piecdesmitgadu jubilejai izdevis memuārus "Liecinieka spoguļportrets".
Paralēli mūziķa karjerai strādā par lektoru Liepājas Universitātē, bijis vieslektors RPIVA, strādājis ar Priekules Mūzikas un mākslas skolā par pasniedzēju.
Privātā dzīve
Bijis precējies ar dziedātāju Ingrīdu Pavītolu. Ir trīs bērni — Matīss, Zane un Jurģis.
Tagad precējies otrreiz. Dzīvo Grobiņā.
Simple Plan (albums)
Simple Plan ir kanādiešu poppanka grupas Simple Plan trešais studijas albums, kas tika izdots sadarbībā ar ierakstu kompānijām Lava Records un Atlantic Records. No albuma tika izdoti trīs singli. Albuma producenti ir Deivs Fortmans, Daņja un Makss Martins.
Austrumkursas augstiene
Austrumkursas augstiene ir dabas apgabals Kurzemē un Zemgalē. Izvietojusies Latvijas rietumdaļā starp Zemgales līdzenumu rietumos un Kursas zemieni austrumos. Ziemeļos Abavas senleja to atdala no Ziemeļkursas augstienes, bet dienvidos piekļaujas Vadakstes līdzenums. Austrumkursas augstieni veido plašs pamatiežu pacēlums, kuru klāj samērā plāna kvartāra iežu sega. Šī augstiene atšķiras no visām pārējām Latvijas augstienēm ar vājo reljefa artikulāciju. Nodala piecus dabas apvidus: Abavas senleja, Vārmes nolaidenums, Saldus pauguraine, Spārnenes viļņotais līdzenums un Lielauces pauguraine. Rietumdaļā augstiene pakāpeniski paceļas no Pieventas līdzenuma. Labi izteiktā robeža dienvidaustrumdaļā iet pa Sesavas upi, bet dienvidaustrumos no Dobeles tā sakrīt ar Baltijas ledus ezera krasta vaļņiem, turpinās ziemeļu virzienā, kur saplūst ar Abavas senleju. Vairāk saposmotas pauguraines ar lielāku relatīvā augstuma starpību ir tikai augstienes dienviddaļā, ap Zebrus ezeru, kā arī augstienes ziemeļu nomalē. Ziemeļdaļā un ziemeļrietumos augstiene lēzeni pazeminās Abavas senlejas virzienā, sasniedzot Kandavas — Sabiles posmā apmēram 80 m vjl. Reljefa augstākais punkts ir Smiltiņu kalns (153,4 m vjl) pie Zantes.
Ģeoloģija
Augstienes ziemeļdaļā un vidusdaļā, apmēram līdz Saldum, zem kvartāra nogulumiem ir augšdevona un karbona ieži, starp tiem arī kaļķakmens, dienviddaļā — perma kaļķakmens un dolomīts, bet dienvidaustrumos - arī juras ieži.
Pamatieži vairākās vietās atrodas tuvu zemes virskārtai, bet atsedzas Cieceres ezera, Cieceres un Imulas upju krastos.
Pamatiežu virsa pie Zantes atrodas 122 m vjl, bet augstienes perifērijas virzienā tā pazeminās. Kvartāra segas vidējais biezums pieaug pamatiežu pacēlumu nogāzēs, sasniedzot tur 50—60 m.
Reljefs
Augstienes virsas absolūtais augstums sasniedz 80—150 m. Lielākā augstienes daļa ir lēzeni viļņots pamatmorēnas līdzenums, kura vidējais augstums ir 100 m vjl. Augstienes rietumdaļā, uz dienvidiem no Lutriņiem ir Ķirmeskalns (138 m vjl), kas tikai nedaudz paceļas pāri apkārtnei.
Plašākie morēnu pauguru apvidi ir augstienes dienvidaustrumos, ap Zebrus ezeru, dienvidaustrumos no Kandavas un rietumos no Dobeles.
Augstienes robežās sastopami arī citi reljefa tipi: fluvioglaciālās smilts viļņotie līdzenumi (dienvidos no Sabiles), drumlini (starp Saldu un Kursīšiem, starp Lutriņiem un Kabili), osi, kēmi u.c.
Klimats
Augstienes ģeogrāfiskais stāvoklis un reljefs rada nelielas klimata atšķirības. Valdošie rietumu vēji atnes nokrišņus, rietumu nogāzē 600—700 mm gadā, bet augstienes pārējās daļās — 500—650 mm. Augstienē gada vidējā temperatūra ir ap 5,4 °C, janvārī tā sasniedz -3,7 °C, bet jūlijā — 17,3 °C. Augstienes austrumdaļā temperatūra ziemā nedaudz zemāka (janvārī -4 °C), bet vasarā — augstāka (jūlijā 17,5 °C). Veģetācijas periods ilgst 185—195 dienas, pie tam apmēram 140 dienas ir bez sala. Sniega sega augstienes centrālajā daļā nenokūst 100—110 dienu, rietumu un ziemeļu nogāzēs — 80—100 dienu.
Hidrogrāfija
No augstienes centrālās daļas uz visām pusēm plūst vairākas upes seklās ielejās un pieder galvenokārt Ventas baseinam. Ziemeļu un austrumu nogāzi atūdeņo Abava ar pietekām Viesāti, Imulu un Amulu. Gada noteces slāņa biezums ir apmēram 230 mm. Rietumu nogāzi šķērso Riežupe, Ēda, Ciecere un Zaņa, kas atūdeņo augstienes centrālo daļu. Šeit gada noteces slāņa biezums ir lielāks — ap 250 mm. Taču minētās upes nespēj pilnīgi atūdeņot nogāzi, tāpēc apvidi pie Lutriņiem, ap Gaiķiem, dienvidos no Cieceres upes, pie Sātiņiem bija pārpurvoti (tur izveidojušies sekli zāļu purvi).
Augu valsts
Uz karbonātiem bagāta cilmieža, uz kalciju saturoša smilšmāla, dolomīta un kaļķakmens nelielās platībās izveidojušās velēnu karbonātu augsnes. Lielākā daļa šo augšņu tagad atrodas tīrumos, tās ir labi iekultivētas, bet vietās, kur augsnes veidojušās uz skeletainiem cilmiežiem, aug gāršas tipa meži.
Augstienē sastopami Latvijā pazīstamo mežu un zālāju tipi, atskaitot grīni. Platlapju koki aug velēnu karbonātu izskalotās un arī velēnu podzolētajās gleja un glejotās māla vai smilšmāla augsnēs uz merģeļa vai dolomīta pamatnes.
Zālāji izplatīti reljefa ieliekumos velēnu glejotās, gleja un purvainās augsnēs, kur ir mitruma sastrēgums, kā arī upju ielejās. Pēckara gados augstienes dienviddaļā (ap Zvārdi, Ķērķiņiem, Kursīšiem, Blīdeni, Gaiķiem un citur) atmatās un izcirstajos mežos bija izveidotas plašas krūmāju platības.
Talsa
Talsa (en) ir pilsēta Oklahomas štatā, ASV. 2020. gadā Talsā dzīvoja gandrīz 413066 iedzīvotāji, tādējādi tā ir otra lielākā pilsēta Oklahomas štatā un 46. lielākā Amerikas Savienotajās Valstīs.
Vēsture
Apgabala teritoriju līdz 1836. gadam apdzīvoja Ločapokas cilts indiāņi, kas bija daļa no krīku konfederācijas. Lielu daļu divdesmitā gadsimta pilsēta tika saukta par "Pasaules naftas galvaspilsētu", jo tā bija viens no svarīgākajiem Amerikas naftas rūpniecības centriem. Vila Rodžersa šoseja iet cauri Talsai. Pilsēta ir pazīstama arī ar vestern-svingu.
1921. gada maijā Talsā notika lielākās rasu dumpis ASV vēsturē, kas pazīstams kā Talsas slaktiņš.
Gads
Dažkārt gads tiek saistīts arī ar citām planētām, piemēram, Marss vienu reizi apriņķo ap Sauli 686,96 dienās, un šis laika intervāls tiek saukts par Marsa gadu.
Kalendārais gads
Mūsdienās kalendārais gads tiek lietots visbiežāk. Kalendārais gads ir laika posms, kas sākas 1. janvārī un beidzas tā paša gada 31. decembrī. Garais gads ir tad, kad tā nosaukumā esošā skaitļa pēdējie divi cipari dalās ar četri, piemēram, skaitļu 2004, 2008, 2012 pēdējie divi cipari dalās ar četri un tie ir garie gadi, bet skaitļu 2014, 2018, 2022 pēdējie divi cipari nedalās ar četri un tie nav garie gadi. Izņēmums ir gadskaitļi, kuri dalās ar 100, bet nedalās ar 400, piemēram, 1900. gads nebija garais, jo nedalās ar četrsimt, bet 2000. gads bija garais gads.
Kalendārais gads sīkāk tiek dalīts 12 mēnešos, kuros vidēji ir apmēram 30 dienu.
Apzīmējumi
Mērvienību unificētais kods (Unified Code for Units of Measure) atšķir "a" lietojumus standartos ISO 1000, ISO 2955 un ANSI X3.50 :
Gadu apzīmējumiem izmanto arī SI daudzkārtņus:
Skaņa
Skaņa ir mehāniskās enerģijas pārvietošanās elastīgā vielā svārstību veidā. Skaņu apraksta vairāki fizikāli lielumi, kā piemēram, frekvence, viļņa garums, amplitūda, periods, skaņas ātrums utt. Skaņa neizplatās vakuumā. Lai gan skaņa izplatās gan cietos ķermeņos, gan šķidrumos, visbiežāk apskata skaņu gaisā. Skaņa gaisā ir statiskā spiediena izmaiņas. Katrai skaņai ir savs cēlonis. Skaņas avots bieži ir kāds kustībā esošs ķermenis, bet cēlonis var būt arī elektriskā izlāde dzirksteļu vai zibens veidā. Skaņu izraisošās svārstības ne vienmēr ir pamanāmas ar aci, taču bez svārstībām skaņu nav. Dabā var novērot daudzas un dažādas svārstības, kā, piemēram, koku zaru šūpošanos vējā, šūpoļu šūpošanos, ūdens virsmas viļņošanos. Skaņas vienmēr ir ap mums, kaut dažreiz tās pat neievērojam: cilvēku sarunāšanās, putnu vīterošana, koku lapu čaboņa vējā, ūdens šalkas, automobiļu motora troksnis. Par skaņu sauc arī dzirdes bojājumu rezultātā radušos sīcoņu ausīs - tinnītu. Dzirdot skaņu, parasti raugāmies, no kurienes tā nāk un kas to rada. Dzīvo būtņu spēju noteikt skaņas avota virzienu un attālumu sauc par lokalizāciju. Svārstību biežumu vienā sekundē sauc par svārstību frekvenci. Frekvences vienība ir viena svārstība sekundē. Šo vienību sauc par hercu un apzīmē ar Hz.
Tomēr ne visas svārstības ir dzirdamas. Skaņu dzirdēt ir iespējams tikai tad, kad tās avota svārstības nav pārāk retas vai arī pārāk biežas. Lielākajai daļai cilvēkiem dzirdamo skaņu zemākā frekvence ir aptuveni 20 Hz, bet augstākā frekvence - ap 20 000 Hz. Diemžēl, cilvēkam novecojot, samazinās spēja sadzirdēt augstākās frekvences. Cilvēki skaņu uztver ar ausīm. Gaisa daļiņu kustība iesvārsta ausu bungādiņu. Tālāk šīs mehāniskās svārstības ar 3 mazu kauliņu palīdzību iesvārsta auss gliemežnīcas bazilāro membrānu. Auss gliemežnīca mehāniskās svārstības pārvērš impulsos un tie tiek aizvadīti pa nerviem uz smadzenēm. Cilvēki un vairums dzīvnieku skaņas uztver ar ausīm. Tās skaņas svārstības pārveido īpašos signālos, kas pa dzirdes nervu nonāk galvas smadzenēs, radot dzirdes sajūtu. Skaņas izraisītās auss bungādiņas svārstības ir ļoti mazas. Katrai skaņai cilvēks subjektīvi var noteikt tās skaļumu. Skaņas skaļuma subjektīvais vērtējums ir atkarīgs no frekvences un skaņas spiediena līmeņa.
Skaņas viļņa garums
Skaņas viļņus veido molekulas, kas svārstās uz priekšu un atpakaļ. Katrā laika momentā kādās vietās molekulas sablīvējas, radot augsta spiediena apgabalus, turpretī no citām vietām tās aiziet prom, veidojot zema spiediena apgabalus. No skaņas avota augsta un zema spiediena apgabalu viļņi pārmaiņus izplatās gaisā. Šie skaņas viļņi aiznes skaņu līdz mūsu ausīm. Arī skaņa izplatās kā vilnis. Tikai skaņas vilnis veidojas savādāk nekā vilnis uz ūdens, kurā iemet akmeni. Skaņas vilnis gaisā ir gaisa blīvuma svārstības, kas izplatās telpā. Gaiss pārmaiņu sablīvējas un izretinās, un tas notiek skaņu svārstību frekvences dēļ. Tāpat kā vilni uz ūdens virsmas, arī skaņas vilni raksturo viļņa garums - attālums starp diviem secīgiem gaisa sablīvējumiem vai retinājumiem. Ūdenī skaņas viļņa garums ir aptuveni četras reizes lielāks nekā gaisā, jo ūdenī skaņa izplatās ātrāk.
Skaņas izplatīšanās ātrums
Skaņas ātrums ir skaņas viļņa noietais attālums laika vienībā. Skaņas izplatīšanās ātrums gaisā pirmo reizi precīzi tika izmērīts tikai 1822. gadā. Šos mērījumus veica ievērojamu dabas pētnieku grupa: dabaszinātnieks Aleksandrs Humbolts, gāzu likumsakarību atklājējs Žozefs Luiss Gē-Lisaks un vēl citi dabas pētnieki. Šajā pētījumā tika noskaidrots, ka gaisā 0 grādos pēc Celsija skaņa izplatās ar ātrumu 331 m/s. Gaisā skaņa vienu kilometru veic aptuveni trijās sekundēs. Tukšumā (vakuumā) skaņa neizplatās.
Vispārīgā gadījumā kādā vidē skaņas ātrumu aprēķina pēc formulas: kur v - skaņas izplatīšanās ātrums, k - koeficients, kas raksturo vides elastību, \rho - vides blīvums.
Izotropā cietķermenī, kuram ir gara un taisna cilindra forma, skaņas ātrumu aprēķina pēc šādas formulas: kur v ir skaņas izplatīšanās ātrums, \rho ir vides blīvums, E ir Junga modulis
Vēlāk arī tika noskaidrots, ka visās vielās skaņas ātrums nav vienāds. Tas mainās atkarībā no apstākļiem, kādos viela atrodas. Skaņas ātrums pieaug, temperatūrai paaugstinoties. Tātad ziemā skaņa izplatās lēnāk nekā siltākajos gadalaikos - vasarā, pavasarī. Arī vielas stāvokļi ietekmē skaņas ātrumu. Cietās vielās skaņas ātrums ir lielāks par skaņas ātrumu vielā, kas atrodas šķidrā stāvoklī. Savukārt vielā, kas atrodas šķidrā stāvoklī skaņas ātrums izplatās ātrāk nekā gāzē. Tātad, piemēram, ūdens ir labāks skaņas vadītājs nekā gaiss. Tāpēc zem ūdens tālu var dzirdēt zemūdens dzinēju troksni.
Skaņas rimšana
Skaņas izplatīšanās dažādās vielās atšķiras ne tikai ar skaņas ātrumu. Palielinoties attālumam līdz skaņas avotam, samazinās dzirdamība - skaņa kļūst aizvien vājāka, līdz to vispār nedzird. Šī parādība ir skaņas rimšana. Skaņas vilnim izplatoties vielā, viļņa svārstības pamazām noplok. Viela skaņu it kā "uzsūc" jeb absorbē. Grūti iedomāties to skaņu jūkli, kādu mēs saklausītu vienlaikus, ja viela skaņas neabsorbētu, ja neviena skaņa gaisā un ūdenī nerimtu. Zināšanas par skaņas rimšanu ir ļoti nepieciešamas, būvējot jaunas ēkas. Katram zināms, cik neērta ir istaba ar plānām sienām, caur kurām dzirdams viss, kas notiek kaimiņos. Mājas sienām ir jāpasargā tās iemītnieki no āra trokšņiem. Tāpēc celtniecībā un telpu apdarē lieto skaņu izolējošus materiālus. Skaņu labi absorbē arī daudz irdenas, porainas, šķiedrainas vielas, kurās ir daudz gaisa - korķis, vate, zāģskaidas, izdedzis. Telpās skaņu labi "uzsūc" un traucē tai izplatīties mīkstās mēbeles, biezi aizkari, paklāji. Tāpēc lielā un tukšā istabā skan daudz labāk nekā pieblīvētā telpā.